
MAŽEIKIŲ LOPŠELIO-DARŽELIO „DELFINAS“ 
PATALYNĖS IR SKALBINIŲ IŠDAVĖJO PAREIGYBĖS APRAŠYMAS 

I SKYRIUS
BENDROJI DALIS

1. Pareigybės pavadinimas – patalynės ir skalbinių išdavėjas.
2. Pareigybės grupė – darbininkas.
3. Pareigybės lygis – D. 
4. Pareigybės paskirtis – užtikrinti Mažeikių lopšelio-darželio „Delfinas“ (toliau – Įstaiga) patalynės, skalbinių ir darbo drabužių tvarkymo darbus, užtikrinant jų švarą, tinkamą priežiūrą ir higienos reikalavimų laikymąsi. 
5. Patalynės ir skalbinių išdavėjas tiesiogiai pavaldus Įstaigos direktoriaus pavaduotojui ūkiui.
6. Patalynės ir skalbinių išdavėją pareigoms skiria ir iš jų atleidžia Įstaigos direktorius.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Darbuotojui, einančiam šias pareigas, netaikomi išsilavinimo ar profesinės kvalifikacijos reikalavimai. 
8. Darbuotojas, einantis šias pareigas, turi žinoti ir išmanyti:
8.1. patalpų higienos reikalavimus, elektrinių prietaisų sandarą, veikimo principus ir   naudojimo tvarką;
8.2. elektrosaugos pagrindus;
8.3. mechanizuotų skalbimo ir lyginimo instrumentų ir mechanizmų paskirtį, naudojimo  instrukcijas ir reikalavimus;
8.4. krovinių kėlimo rankomis reikalavimus;
8.5. darbo saugos, sveikatos, priešgaisrinės saugos reikalavimus;
8.6. naudojamų valymo, plovimo ir dezinfekavimo priemonių paskirtį ir naudojimo instrukcijas;
8.7. būti pasitikrinus sveikatą, sąžiningam, pareigingam, sugebėti savarankiškai dirbti;
8.8.  patalynės, rankšluosčių, darbo rūbų ir kitų skalbinių skalbimą ir lyginimą.

III SKYRIUS 
ŠIAS PAREIGAS EINANČIO DARBUOTOJO FUNKCIJOS

9. Patalynės ir skalbinių išdavėjas vykdo šias funkcijas:
9.1. nustatytu laiku priima iš Įstaigos darbuotojų naudotus skalbinius ir išduoda švarius (patalynę, rankšluosčius, darbo drabužius, chalatus, seilinukus ir t. t.);
9.2. surūšiuoja skalbinius pagal spalvą, audinio faktūrą ir nešvarumo laipsnį;
9.3. naudojasi reikiamomis skalbimo, plovimo, dezinfekavimo priemonėmis;
9.4. užtikrina, kad nesusimaišytų švarių ir nešvarių skalbinių tvarkymo ir rūšiavimo darbai;
9.5. taupiai naudoja skalbimo priemones;
[bookmark: _GoBack]9.6. skalbia skalbinius skalbimo mašina, džiovina skalbinius džiovinimo mašina, lygina lyginimo presu arba lygintuvu;
9.7. esant reikalui, skalbinius sutvarko – susiuva, suado ir t. t.;
9.6. informuoja direktoriaus pavaduotoją ūkiui apie darbuotojų saugos ir sveikatos   reikalavimų pažeidimus, kurių patalynės ir skalbinių išdavėjas pats pašalinti negali arba neprivalo;
9.7. laikytis darbuotojų saugos ir sveikatos, priešgaisrinės saugos, elektrosaugos, higienos reikalavimų;
9.8. atliekant darbus naudotis asmeninėmis apsaugos priemonėmis, vadovaujantis įrengimų  darbo instrukcijomis;
9.9. baigus darbą patikrina patalpas ar nėra neišjungtų elektros prietaisų;
9.10. dirba tik su tvarkingu, tinkamai paženklintu inventoriumi, tinkamai naudoja chemines valymo priemones;
9.11. vykdo kitus Įstaigos direktoriaus bei direktoriaus pavaduotojo ūkiui pavedimus. 

IV SKYRIUS
ŠIAS PAREIGAS EINANČIO DARBUOTOJO TEISĖS

10. Patalynės ir skalbinių išdavėjas turi teisę: 
10.1. gauti saugias ir tinkamas darbo sąlygas bei darbui reikalingas priemones;
10.2. naudotis teisės aktuose nustatytomis socialinėmis garantijomis;
10.3. teikti pasiūlymus dėl darbo organizavimo, darbo sąlygų ir aplinkos gerinimo;
10.4. atsisakyti  dirbti,  jeigu  kyla  pavojus  jo  ar  kitų  asmenų sveikatai ir  gyvybei,  apie  tai informavus tiesioginį vadovą;
10.5. gauti informaciją ir pagalbą, reikalingą tinkamai vykdyti pareigas.
 
V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

11. Patalynės ir skalbinių išdavėjas atsako už:
  11.1. jam paskirtų patalpų sanitarinę-higieninę būklę, jame esantį inventorių;
  11.2. jam perduotą materialinį turtą ir jo apskaitą; 
  11.3. taupų Įstaigos materialinių ir energetinių išteklių naudojimą; 
11.4. savo darbo kokybę, savalaikį pareigų vykdymą ir įsivertinimą;
11.5. darbų saugos ir sveikatos, priešgaisrinės saugos, higienos reikalavimų, darbuotojų etikos normų laikymąsi, Įstaigos darbo tvarkos taisyklių vykdymą. 
12. Patalynės ir skalbinių išdavėjas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

